EkBass/fiwiki-20250220-pages-articles huggingface dataset:
Aitosokkokäärmeet

Aitosokkokäärmeet (Typhlopidae) on käärmeiden heimo, johon kuuluu 274 lajia. Niitä tavataan Euraasian eteläosissa, Afrikassa, Madagaskarissa, Amerikan trooppisissa ja subtrooppisissa osissa sekä Australiassa. Lisäksi ainakin yksi laji on levinnyt ihmisen mukana eräille Tyynenmeren saarille. == Suvut == Aitosokkokäärmeisiin kuuluu 18 sukua: * Acutotyphlops * Afrotyphlops * Amerotyphlops * Anilios * Antillotyphlops * Argyrophis * Cubatyphlops * Cyclotyphlops * Grypotyphlops * Indotyphlops * Letheobia * Madatyphlops * Malayotyphlops * Ramphotyphlops * Rhinotyphlops * Sundatyphlops * Typhlops * Xerotyphlops == Lähteet == Luokka:Sokkokäärmeet
Erityisjälkisäädös

__NOTOC__ Erityisjälkisäädös eli legaatti (vanha nimitys jälkisäädöslahjoitusIso tietosanakirja, Otava 1933, osa 5, palstat 882–883, hakusana jälkisäädöslahjoitus.) on testamenttimääräys, jolla perinnönjättäjä antaa määrätylle henkilölle erityisen etuuden. Erityisjälkisäädöksen saaja ei tule testamentin tekijän kuolinpesän osakkaaksi eli hän eroaa siinä suhteessa yleistestamentin eli yleisjälkisäädöksen saajasta. Legaatilla testamentattu etuus voi olla tietty esine, rahasumma, tavaraerä, omaisuuden käyttöoikeus, oikeus omaisuudesta saatavaan korkoon tai tuottoon tai jokin muu erityinen etuus.Otavan iso tietosanakirja, Otava 1963, osa 5, palsta 406, hakusana legaatti. == Antiikin Roomassa == Antiikin roomalaisilla legaatti (, valtuutus) oli testamentintapainen määräys, jota perinnönsaajan tuli noudattaa. Jos perinnönjättäjä halusi välittää perillisilleen toivomuksen, hän teki pyynnön, josta käytettiin nimitystä fideicommissum (lat. uskollisuuteen luottaminen). Se oli pyyntö antaa osa perinnöstä kolmannelle henkilölle.Castrén, Paavo ja Pietilä-Castrén, Leena: Antiikin käsikirja, 3. painos, Otava 2006, ISBN 978-951-1-12387-3, s. 171, hakusana fideicommissum. Legaatti tuli tehdä määrätyllä tavalla ja sen suuruutta oli rajoitettu määräyksin. Fideicommissum sijoittui myöhäisempään aikaan kuin legaatti ja se oli vähemmän sitova kuin legaatti. ==Lähteet== ==Kirjallisuutta== * * ==Aiheesta muualla== *Laki24: Erityistestamentti eli legaatti (viitattu 18.5.2019.) Luokka:Perintöoikeus Luokka:Testamentit
Argo Arbeiter

Argo Arbeiter (s. 5. joulukuuta 1973 Viljandi, Viron SNT, Neuvostoliitto) on entinen virolainen jalkapalloilija. Hän oli pelipaikaltaan keskushyökkääjä. Arbeiterin uran viimeiseksi seuraksi jäi FC Levadia Tallinn, jonka riveissä hän pelasi vielä kaudella 2005. Hän edusti kausina 1999 ja 2000 suomalaista Kotkan TP:tä. Kotkalaisseuran paidassa Arbeiter pelasi yhteensä 39 liigaottelua, joissa hän teki kaikkiaan viisi maalia. Hän edusti myös Lelle SK:ta, JK Tervis Pärnua, JK Viljandi Tulevikia sekä toista suomalaisseuraa, FF Jaroa. Arbeiter pelasi vuosina 1995–2000 Viron maajoukkueessa yhteensä 29 ottelua, joissa hän teki kuusi maalia. Tällä hetkellä Arbeiter toimii Veikkausliigassa pelaavan kotkalaisen FC KTP:n päävalmentajana. == Lähteet == Luokka:Virolaiset jalkapalloilijat Luokka:Vuonna 1973 syntyneet Luokka:Elävät henkilöt
Proteasomi

Valkuaisen hajotuslaite eli proteasomi on yksi solun proteiinikomplekseista, joka pilkkoo muualta kuin solukalvosta tulleita solun valkuaisaineita. Solukalvosta ja solun ulkopuolelta tulleita valkuaisaineita pilkkoo lysosomi. Valkuaisen hajotuslaite tunnistaa pilkottavat valkuaisaineet siitä, että niihin on kiinnittynyt ubikitiini-niminen valkuaisaine. ==Katso myös== *Solun aineenvaihdunta *Peroksisomi Luokka:Soluelimet
Vuojoen kartano

Vuojoen kartano sijaitsee Eurajoen kunnassa Eurajoen rannalla. Kartano oli aikoinaan Satakunnan suurimpia maatiloja. Se perustettiin vuonna 1626 ja sen ensimmäinen isäntä oli Gottfrid von Falkenberg, joka myöhemmin sai Laitilasta Palttilan kartanon. Myöhempiä omistajia olivat sotamarsalkka Åke Tott ja tämän leski, kreivitär Kristina Brahe; Wachtmeisterin, von Fersenin, Klinckowströmin ja vuoteen 1911 saakka Björkenheimin suvut. Tämän jälkeen kartanon maista muodostettiin yli 200 maatilaa.Otavan iso tietosanakirja, osa 10, palsta 138. Helsinki: Otava, 1965. Empiretyylinen päärakennus on Suomen kartanoarkkitehtuurin upeimpia luomuksia. Sen on piirtänyt Carl Ludvig Engel vuonna 1836. Kapteeni Lars Magnus Björkenheim rakennutti kartanolinnan asunnokseen. Vuonna 1908 kartano yhtiöitettiin nimellä Vuojoki Gods Ab. Eurajoen kunnalle kartano siirtyi 1933, josta alkaen se toimi kunnallisena vanhainkotina vuosina 1936–2003. Vuonna 2005 päärakennus kaksine sivurakennuksineen entistettiin perusteellisesti, ja siinä on kokous-, koulutus- ja kulttuurikeskus ja ravintola. Osa tiloista vuokrattiin Posiva Oy:n toimitiloiksi. Kunnostuksen mahdollisti Eurajoen kunnan ja Posiva Oy:n välinen sopimus, ja hankkeeseen saatiin rahoitusta myös EU:n aluekehitysrahastolta, Suomen valtiolta ja Länsi-Suomen lääninhallitukselta. Museovirasto määritteli vuonna 2009 kartanon ympäristöineen valtakunnallisesti merkittäväksi rakennetuksi kulttuuriympäristöksi. Kartano vuokrattiin viideksi vuodeksi Olkiluodon ydinvoimalan laitostoimittajalle Arevalle toimistokäyttöön maaliskuussa 2024 valtuuston päätöksellä. Paikalliset oppaat esittivät, että kartano muilta osin eli historiallisesti kalustettu toinen kerros olisi avoinna opastetuille kierroksille, Tapio Pukkila, Oppaat vetoavat vielä Eurajoen päättäjiin: Vuojoen kartanon vuokraehtoihin lisäys opastuskierrosten sallimisesta, Yle.fi, uutiset 18.3.2024, viitattu 18.3.2024 mutta sopimukseen ei liitetty lisäehtoja.Lore Korpelainen, Eurajoki vuokraa Vuojoen kartanon ydinvoimayhtiölle, Yle.fi, uutiset 19.3.2024, viitattu 19.3.2024 Vuojoen metsärata oli kartanon mailla vuosina 1912–1918 toiminut 23 kilometriä pitkä kapearaiteinen rautatie. == Lähteet == ==Kirjallisuutta== * * * == Aiheesta muualla == * * Aatelislinnasta kunnalliskodiksi, Helsingin Sanomat 6.10.1935, nro 269, s. 33, Kansalliskirjaston digitaaliset aineistot Luokka:Suomen kartanot Luokka:Eurajoen rakennukset ja rakennelmat Luokka:Carl Ludvig Engelin suunnittelemat rakennukset Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1800-luvulla rakennetut rakennukset ja rakennelmat
Koralliluikertaja

Koralliluikertaja (Anilius scytale) on käärmelaji, jota tavataan Etelä- Amerikasta. Se on sukunsa ja heimonsa ainoa laji. Telakäärmeiden heimoon luettiin aiemmin myös suvut Cylindrophis ja Anomochilus. Koralliluikertaja on harmiton, koloja kaivava käärme. Sillä on joitakin primitiivisiä piirteitä, kuten lantiorenkaiden surkastumat, kynsimäiset ulokkeet kloaakin aukon molemmin puolin sekä kaksi keuhkoa. Koralliluikertajalla on punaisia ja mustia raitoja ja se voi kasvaa 75-senttiseksi. Se syö muita käärmeitä ja liskoja. Koralliluikertaja elää Brasiliassa, Venezuelassa, Trinidadissa, Kolumbiassa, Boliviassa, Ecuadorissa, Ranskan Guayanassa, Guyanassa ja Perussa. == Lähteet == Luokka:Alethinophidia
Kilpipyrstökäärmeet

Kilpipyrstökäärmeet (Uropeltidae) ovat pienikokoisia ja kaivautuvia, Intiassa ja Ceylonilla eläviä käärmeitä. Nimensä ne ovat saaneet useimmilla lajeilla olevasta, pyrstön kärkeä ympäröivästä piikikkäästä kilvestä. Myös kilpipyrstökäärmeiden kallon luut liittyvät toisiinsa tiiviimmin kuin kehittyneillä käärmeillä. Kallon rakenteessa on muitakin alkeellisia piirteitä. Vasen keuhko on oikeaa pienempi. Vatsakilvet eivät kilpipyrstökäärmeillä eroa muista ruumista peittävistä suomuista. Pienet silmät ovat suomujen peitossa. Ravinnokseen kilpipyrstökäärmeet käyttävät pääasiallisesti toukkia ja matoja. Luokka:Alethinophidia
Käsnäkäärmeet

Käsnäkäärmeet (Acrochordidae) on käärmeiden heimo, joka sisältää ainoat vesielämään täysin sopeutuneet alkeelliset käärmeet. Heimoon kuuluu kolme lajia yhdessä suvussa: jaavankäsnäkäärme (Acrochordus javanicus), kölikäärme (Acrochordus granulatus) sekä Acrochordus arafurae jotka elävät Taka-Intiassa ja Indonesiassa. Käsnäkäärmeiden molemmat päävaltimot ovat täysin kehittyneet. Vasen keuhko puuttuu kokonaan. Silmät ovat pienikokoiset. Käsnäkäärmeiden sulkeutuvat sierainaukot suuntautuvat ylöspäin. Alapuolella ei ole muita suomuja kookkaampia kilpiä. Suomut ovat kaikkialla ihossa vierekkäin, eivät limittäin kuten käärmeillä yleensä. Suomuissa olevien syylämäisten harjanteiden vuoksi käsnäkäärmeiden iho on epätasaisen nystermäinen. == Aiheesta muualla == * ITIS: Acrochordidae * Reptile Database: Acrochordidae Luokka:Uuskäärmeet
Välkekäärmeet

Välkekäärmeet (Xenopeltidae) on käärmeheimo. Taka-Intiasta Etelä-Kiinaan ulottuvalla alueella elävä välkekäärme (Xenopeltis unicolor) on heimonsa ainoa laji. Sen kallon luut liittyvät tiukasti toisiinsa. Välkekäärmeen vasen keuhko on oikeaa pienempi. Lantion tai takaraajojen luista ei ole jäljellä merkkiäkään. Ravinnokseen keskimäärin metrin pituinen välkekäärme käyttää liskoja, sammakoita ja muita käärmeitä. Pikkunisäkkäitä kookkaampia saaliseläimiä se ei pysty nielemään kallon joustamattomuuden vuoksi. Valon osuessa välkekäärmeen suomuihin ne irisoivat eri väreissä. Luokka:Alethinophidia
Boakäärmeet

Boakäärmeet (Boidae) on vanhakäärmeisiin (Henophidia) kuuluva käärmeheimo. Ne ovat kuristajakäärmeitä, joiden koko vaihtelee pienestä jättimäiseen. == Luokittelu == Boakäärmeisiin luetaan seitsemän alaheimoa, 14 sukua ja 65 lajia. Aiemmin boakäärmeisiin on luettu myös heimojen pytonkäärmeet (Pythonidae), meksikonkaivupytonit (Loxocemidae), roundislandinboat (Bolyeriidae) ja esitarhakäärmeet (Tropidophiidae) lajeja. Laajempaa sekä boat että pytonit käsittävää heimoa kutsuttiin toisinaan nimellä jättiläiskäärmeet. Toisinaan boakäärmeisiin luetaan vain alaheimo Boinae, jolloin muut alaheimot on erotettu viiteen eri heimoon. * Boat (Boinae) ** Boat (Boa) ** Chilabothrus ** Puuboat (Corallus) ** Sateenkaariboat (Epicrates) ** Anakondat (Eunectes) * Maapytonit (Calabariinae) ** Maapytonit (Calabaria) * Candoiinae ** Tyynenmerenboat (Candoia) * Charininae ** Charina ** Ruusuboat (Lichanura) * Hietaboat (Erycinae) ** Hietaboat (Eryx) * Sanziniinae ** Acrantophis ** Sanzinia * Ungaliophiinae ** Amerikankääpiöboat (Exiliboa) ** Ungaliophis == Lähteet == * Luokka:Seulonnan keskeiset artikkelit
Meelis Lindmaa

Meelis Lindmaa (s. 14. lokakuuta 1970) on virolainen 177 senttimetriä pitkä jalkapalloilija. Lindmaan pelipaikka oli puolustaja. FC Floran kasvatti pelasi Suomessa vuodet 1998–2004 edustaen Vasa IFK:ta, KTP:tä, TPV:tä ja SalPaa. Veikkausliigaa hän pelasi Kotkassa ja Tampereella, molemmissa kaudella 1999. Yhteensä hän pelasi 17 liigaottelua. Kotimaassaan hän on edustanut kasvattajaseuransa lisäksi JK Viljandi Tulevikia. Viron maajoukkueessa Lindmaa pelasi vuosina 1991–1996 28 ottelua. == Lähteet == == Aiheesta muualla == *Lindmaa SalPan sivuilla Luokka:Virolaiset jalkapalloilijat Luokka:Vuonna 1970 syntyneet Luokka:Elävät henkilöt
Toomas Kallaste

Toomas Kallaste (s. 27. tammikuuta 1971 Tallinna, Viron SNT, Neuvostoliitto) on virolainen jalkapalloilija. Hän oli pelipaikaltaan keskuspuolustaja tai puolustava keskikenttäpelaaja. Juniorina Kallaste pelasi Lõvid Tallinnassa, mutta hän aloitti ammattilaisuransa vuonna 1991 FC Florassa. Vuonna 1997 hän siirtyi Suomeen FF Jaron riveihin. Hän edusti Suomessa myös Kotkan TP:tä, kunnes muutti vuonna 2001 Ruotsiin, jossa edusti Bodens BK:ta. Vuonna 2003 Kallaste palasi kotimaahansa, FC TVMK:n riveihin. Viimeisinä pelivuosinaan hän edusti JK Nõmme Kaljua Viron toiseksi korkeimmalla sarjatasolla. Kallaste pelasi Viron maajoukkueessa 42 ottelua vuosina 1991–2003. == Lähteet == Luokka:Virolaiset jalkapalloilijat Luokka:Vuonna 1971 syntyneet Luokka:Elävät henkilöt
Asetyylikoentsyymi-A

Asetyylikoentsyymi-A eli aktiivinen etikkahappo on kaikille ravintoaineille yhteinen välituote solun vapautettaessa energiaa. Asetyylikoentsyymi-A:ta saadaan monosakkarideista, triglyserideistä sekä aminohapoista erilaisten reaktiovaiheiden kautta. Asetyylikoentsyymi-A:n asetyyliryhmän hiilet (C) hapettuvat hiilidioksidiksi Krebsin syklissä ja vedyt (H) siirtyvät erityisten koentsyymien avulla elektroninsiirtoketjuun. Näissä reaktioissa vapautuu energiaa, joka varastoidaan fosfaattiyhdisteisiin, esimerkiksi ATP:ksi. Asetyylikoentsyymi-A:n kemiallinen kaava on C23H38N7O17P3S, moolimassa 809,572 g/mol ja CAS-numero 72-89-9. ==Ravintoaineiden muuttuminen asetyylikoentsyymi-A:ksi== Solujen energialähteinä toimivat ensi sijassa hiilihydraatit ja rasvahapot, mutta muitakin molekyylejä esimerkiksi aminohappoja voidaan käyttää. Aminohappojen käyttö energialähteenä on tosin normaalitilanteissa vähäistä. Glukoosi hajoaa glykolyysissä kahdeksi pyruvaatiksi, joista edelleen molemmista saadaan oksidatiivisessa dekarboksylaatiossa kaksi asetyylikoentsyymi-A:ta. Jos taas happea (O) ja mitokondrioita ei ole tarpeeksi saatavilla, pyruvaatti pelkistyy edelleen maitohapon anioniksi laktaatiksi. Rasvahapot hajoavat pääasiassa hapettumalla β-oksidaatiossa niin, että rasvahappoketjusta irtoaa kahden hiilen asetyyliryhmiä, jotka ovat kiinnittyneenä reaktioon osallistuvaan koentsyymi-A:han. == Aiheesta muualla == *Terveyskirjasto: Asetyylikoentsyymi A *PubChem: Acetyl Coenzyme A *KEGG: Acetyl coenzyme A *Human Metabolome Database: Acetyl-CoA Luokka:Katalyytit Luokka:Metabolia Luokka:Solubiologia de:Coenzym A#Acetyl-CoA
Andrei Stepanov

Andrei Stepanov (s. 16. maaliskuuta 1979) on virolainen 188 senttimetriä pitkä jalkapalloilija, joka on pelannut sarjatasolla kotimaansa lisäksi Englannissa, Venäjällä, Azerbaidžanissa, Valko-Venäjällä ja Kreikassa. Stepanovin pelipaikka on puolustaja. Ennen englantilaisseura Watfordia Stepanov pelasi Venäjän liigassa Torpedossa. Kotimaassaan Stepanov on edustanut muun muassa FC Floraa. Viron maajoukkueessa Stepanov on pelannut 89 ottelua ja tehnyt niissä yhden maalin. Hänen maajoukkueuransa alkoi vuonna 1999 ja päättyi vuonna 2012. == Lähteet == == Aiheesta muualla == *Stepanov Torpedon sivuilla *Stepanov Transfermarkt-tietokannassa *Stepanov Watford FC-n sivuilla Luokka:Virolaiset jalkapalloilijat Luokka:Vuonna 1979 syntyneet Luokka:Elävät henkilöt
Sokkokäärmeet

Sokkokäärmeet (Scolecophidia) on toinen käärmeiden kahdesta osalahkosta, toinen on Alethinophidia. Se on osalahkoista pienempi ja huonommin tunnettu. Lajeja tunnetaan 458. Niitä tavataan kaikilta mantereilta Etelämannerta lukuun ottamatta, mutta suurin osa lajeista elää eteläisillä mantereilla ja trooppisilla saarilla. == Luokittelu == Sokkokäärmeiden luokittelu on pysynyt suunnilleen samana yli 50 vuotta. Jonkin verran vaihtelua on kuitenkin ollut liittyen ryhmän tieteelliseen nimeen, sisältöön ja heimojakoon. Esimerkiksi Typhlopoidea-yläheimonimeä voidaan pitää synonyyminä Scolecophidia- osalahkonimelle, tai sillä voidaan vaihtelevassa merkityksessä viitata suppeampaan ryhmään Scolecophidian sisällä. Lisäksi sokkokäärmeisiin on aiemmin toisinaan sisällytetty myös kilpipyrstökäärmeet (Uropeltidae). == Lähteet == *
Rustiikki

Rustiikki tai rustiikka (’rosoinen’, ’rosoisuus’) eli talonpoikaistyyli on arkkitehtuurin ja sisustuksen tyylisuunta. Arkkitehtuurissa tyypillinen rustiikin tyylipiirre on harkotus eli rustikointi, saumalinjasta ulkonevista karkeista harkkokivistä tehty muuripinta.Jokinen ja Honkala 2000, s. 212 Rustiikkityyli käyttää yleensä luonnonmukaisia materiaaleja. Esimerkiksi monelta suomalaiselta mökiltä tutut kaartuvista oksista tehdyt naulakot ja ovenkahvat edustavat tätä suuntausta. Uuden polven rustiikki-kalusteet tehdään samoista raaka-aineista, eli lähes kaikista puulajeista, kuin vuosikymmeniä sitten. Rustiikkiin kuuluu usein myös tietynlainen kalusteiden kuluma. Rustiikkikalusteet ovatkin usein kulutettuja, kuluneita tai uusiokäytettyjä. == Lähteet == *Jokinen, Teppo ja Honkala, Liisa: Arkkitehtuurin sanakirja. WSOY 2000. ISBN 951-0-24579-8 === Viitteet === Luokka:Sisustustyylit Luokka:Arkkitehtuurin käsitteet
Eksosytoosi

Eksosytoosi on endosytoosille vastakkainen tapahtuma, jossa solusta poistuu kuona-aineita tai eritettäviä aineita kuten hormoneja. Eksosytoosi tapahtuu siten, että eritettävät aineet ovat pienessä kalvorakkulassa, joka kiinnittyy sytoplasman puolella solukalvoon. Kalvorakkula kuroutuu solukalvon läpi vapauttaen sisältämänsä aineet solukalvon toiselle puolelle soluväliaineeseen.Aktiivinen kuljetus. Internetix. Viitattu 18.7.2017. Kuona- aineiden poistamisesta eksosytoosilla käytetään nimitystä ekskreetio ja eritettävien aineiden tapauksessa nimitystä sekreetio. Sekreetio voi olla joko säätelemätöntä tai säädeltyä. Säätelemättömässä sekreetiossa eritettävät aineet poistuvat solusta sitä mukaa, kun niitä valmistuu. Säädellyssä sekreetiossa eritys tapahtuu vasta, kun solu saa oikean signaalin esimerkiksi hormonin välityksellä. ==Lähteet== ==Katso myös== *Aktiivinen kuljetus *Diffuusio *Fasilitoitunut diffuusio *Transsytoosi Luokka:Biokemia Luokka:Solun fysiologia
Fasilitoitunut diffuusio

Fasilitoitunut diffuusio eli avustettu diffuusio, jota sanotaan myös passiiviseksi diffuusioksi, on aineiden kulkeutumista diffuusiolla muun muassa ionikanavien, ionoforien tai kantajaproteiinien kautta jonkin biologisen kalvon läpi, ilman että kulkeutumisessa kuluu suoraan energiaa. Kulkeutuvat aineet voivat olla ioneita tai neutraaleita molekyylejä. Kalvo voi olla vaikkapa solukalvo tai soluelimen kalvo. Kulkeutuminen tapahtuu itsestään osmoosin lakien mukaisesti suuren ainepitoisuuden omaavan kalvon puolelta pienemmän pitoisuuden omaavan kalvon puolelle, pyrkien tasaamaan kalvon eri puolten pitoisuuserot. Pitoisuuseroa sanotaan usein sähkökemialliseksi gradientiksi. Diffuusion sanotaan olevan avustettua, sillä se tapahtuu tiettyjen aineiden kuljetukseen erikoistuneiden integraalisten kalvoproteiinien läpi, eikä avustamattomasti suoraan biologisen kalvon läpi (kuva). Useimpien poolisten aineiden avustamaton diffuusio esimerkiksi solukalvojen läpi on vähäistä, mutta poolittomat aineet kuten steroidit ja happi (O2), läpäisevät solukalvoja helposti. Kulkeutumisessa ei kulu suoraan energiaa, toisin kuin aktiivisessa kuljetuksessa, jossa kuluva energia on yleensä ATP:tä ja kuljetus voi tapahtua pienestä pitoisuudesta suurempaan. Avustettuun diffuusion pystyviä poriineita ovat esimerkiksi vettä läpäisevät akvaporiinit ja maltodekstriiniä läpäisevät maltoporiinit; ionoforeja esimerkiksi kaliumia kuljettava valinomysiini; ionikanavat, kuten kaliumia läpäisevä KcsA; kantajaproteiinit, kuten glukoosia läpäisevä GLUT1. Diffuusio ei aina ole täysin vapaata. Esimerkiksi ionikanavissa on "portit", joilla niiden ionien läpäisevyys voidaan kytkeä pois päältä. ==Katso myös== *Uniportteri *Ionipumppu *Endosytoosi *Eksosytoosi ==Lähteet== Luokka:Biokemia Luokka:Diffuusio Luokka:Solun fysiologia
Dmitri Kruglov

Dmitri Kruglov (s. 24. toukokuuta 1984 Tapa, Viron SNT, Neuvostoliitto) on virolainen jalkapalloilija. 172 senttimetriä pitkä Kruglov edustaa tällä hetkellä Viron Meistriliigassa pelaavaa FC Levadia Tallinnaa. Kotimaansa lisäksi hän on pelannut Venäjällä ja Azerbaidžanissa. Hänen pelipaikkansa on laitapuolustaja. Viron maajoukkueessa Kruglov on pelannut 114 ottelua ja tehnyt niissä 14 maalia vuodesta 2004 alkaen. == Lähteet == == Aiheesta muualla == *Kruglov PlayerHistory-tietokannassa *Kruglov Transfermarkt- tietokannassa Luokka:Virolaiset jalkapalloilijat Luokka:Vuonna 1984 syntyneet Luokka:Elävät henkilöt
Panajot Pano

Panajot Pano (7. maaliskuuta 1939 Durrës, Albania – 19. tammikuuta 2010 Jacksonville, Florida, Yhdysvallat) oli albanialainen jalkapalloilija. Pano aloitti uransa SK Tiranan juniorijoukkueessa maalivahtina. Myöhemmin hänen pelipaikakseen kuitenkin vakiintui keskushyökkääjä ja hän siirtyi KF Partizanin riveihin. Partizanissa Pano voitti neljä Albanian mestaruutta, viisi kertaa Albanian Cupin ja kerran Balkans Cupin. Albanian maajoukkueessa Pano pelasi 25 ottelua. Hänet palkittiin vuonna 2004 parhaana viimeisten 50 vuoden aikana pelanneena albanialaisena jalkapalloilijana. == Lähteet == Luokka:Albanialaiset jalkapalloilijat Luokka:Vuonna 1939 syntyneet Luokka:Vuonna 2010 kuolleet
Jaavankäsnäkäärme

Jaavankäsnäkäärme (Acrochordus javanicus) on käsnäkäärmeiden heimoon kuuluva käärmelaji. Sitä tavataan Thaimaasta, Länsi-Malesiasta, Borneosta (Kalimantan, Sarawak), Indonesiasta (Jaavasta ja Sumatrasta, mahdollisesti myös Balista). Se elää jokisuistoissa, lammikoissa ja kanavissa. Jaavankäsnäkäärme voi kasvaa lähes kaksi metriä pitkäksi. Sen ruumis voi olla 30 senttiä paksu; ulkonäkönsä perusteella se on saanut myös nimen norsunkärsäkäärme. == Lähteet == Luokka:Uuskäärmeet
Kölikäärme

Kölikäärme (Acrochordus granulatus) on käsnäkäärmeisiin kuuluva käärmelaji, jota tavataan Intian itärannikolta Ceylonille ja aina Filippiineille saakka ulottuvien alueiden jokisuissa ja rannikoilla. Nimensä kölikäärme on saanut vatsapuolella olevasta kölimäisestä suomurivistä, joka ilmeisesti on apuna uimisessa. Käsnäkäärmeitä pyydystetään vuosittain suuria määriä, sillä niiden nahkoja voidaan käyttää kenkien ja laukkujen raaka-aineena. == Lähteet == Luokka:Uuskäärmeet
Pisama

Pisamat () ovat vaaleanruskeita 2–3 millimetrin kokoisia läikkiä ihmisen ihossa. Pisamat ovat pigmenttihäiriö, jonka saattavat aiheuttaa muun muassa auringosta tuleva säteily. Siksi pisamia saattaa syntyä iholle erityisesti keväällä ja kesällä. Pisamat ovat myös perinnöllisiä. Niitä esiintyy usein kasvoissa, mutta myös muilla alueilla kehossa. Punahiuksisilla ihmisillä pisamia esiintyy useammin kuin muilla. Pisamille ominaista on se, että ne tummuvat auringossa ja taas talven tullessa alkavat haalentua ihossa. Pisamia ei lasketa luomiksi, sillä solujen määrä ihossa on normaali. Lapsuusiässä tulleet pisamat häipyvät lähes aina aikuisikään mennessä. Kesakot () ovat pieniä tummia, usein mustia, pigmenttiläiskiä, joiden väri säilyy ympäri vuoden. Tavallisten kesakoiden lisäksi tunnetaan myös auringonvalon aiheuttamat eli aktiiviset kesakot, joita sanotaan myös vanhuusiän pisamiksi. ==Aiheesta muualla== Luokka:Iho Luokka:Perinnölliset ominaisuudet Luokka:Seulonnan keskeiset artikkelit
Hyper Police

Hyper Police (はいぱーぽりす) on manga- ja animesarja. Sen luoja on Minoru Tachikawa, joka piirtää sarjaa salanimellä MEE. Sarja on suunnattu shounen-kohdeyleisölle ja se sisältää toimintaa, huumoria ja fanipalvelua. Manga koostuu kahdeksasta tankoubonista. Mangan eteneminen oli kesken vuonna 1997, kun Studio Pierrotin tuottama 25-osainen TV-animeversio tehtiin. Tämän vuoksi käsikirjoittajat joutuivat keksimään omia, sarjan aiemmasta tyylistä aika lailla poikkeavia juonenkäänteitään, joita MEE myöhemmin joutui mangassaan seuraamaan. Mangan edettyä animen tapahtumien ohi palasi se aiempaan tyyliinsä. Hyper Policen on englanniksi julkaissut Tokyopop kymmenosaisena mangapokkarisarjana. Animen on julkaissut Image Entertainment. ==Juoni== Tarina sijoittuu vuoteen 22 HC (Holy Century). Ihmiset ovat kuolleet melkein kokonaan sukupuuttoon, ja maailmaa hallitsevat ihmisten ja eläinten välimuodot. Natsuki Sasahara, 17-vuotias puolinekomimi, liittyy erään yksityispoliisiaseman palkkionmetsästäjiin. Hänen ryhmäänsä kuuluvat 30-vuotias ihmissusi Batanen Fujioka ja hänen sukulaisensa, 17-vuotias Tomy Fujioka. Ryhmään liittyy myös 191-vuotias (kettujen iässä 19-vuotias) kitsunemimi Sakura Bokuseiinmonzeninari, jolla on melkein 9 häntää. Sakura uskoo, että lyhyeksi jäänyt yhdeksäs häntä kasvaa täyteen mittaansa, jos hän syö Natsukin ja saa hänen voimansa. Yhdessä tämä joukko taistelee erilaisia rikollisjoukkoja vastaan. Luokka:Animesarjat Luokka:Mangasarjat Luokka:1990-luvun anime ja manga Luokka:Shōnen Luokka:Komedia-anime ja -manga Luokka:Science fiction -anime ja -manga
Altin Lala

Altin Lala (s. 18. marraskuuta 1975 Tirana, Albania) on albanialainen jalkapalloilija, joka edustaa Saksan Bundesliigassa pelaavaa Hannoveria. Lalan pelipaikka on puolustava keskikenttäpelaaja. Lala aloitti uransa KS Dinamo Tiranassa, josta hän siirtyi Saksaan, Borussia Fuldan riveihin vuonna 1997. Seuraavana vuonna hän siirtyi nykyiseen seuraansa. Hän oli nostamassa Hannoveria Bundesliigaan kaudella 2001/2002. Lala on ollut seuran kapteeni vuodesta 2004 lähtien. Hän on pelannut yhteensä 76 Bundesliigaottelua. Albanian maajoukkueessa Lala on pelannut 56 ottelua ja tehnyt niissä kolme maalia. Luokka:Albanialaiset jalkapalloilijat Luokka:Vuonna 1975 syntyneet Luokka:Elävät henkilöt
Tiivis liitos

Tiivis liitos on yksi solujen välisistä liitoksista. Muut liitokset ovat desmosomi, vyöliitos ja aukkoliitos. Tiivis liitos muodostuu kahden solun välille tiivisliitosproteiinin avulla. Tiiviit liitokset esiintyvät usein vyöhykkeinä ja ne muodostavat muun muassa epiteelisolujen välille junktionaalisen kompleksin desmosomin ja vyöliitoksen kanssa. Tiivis liitos on tämän lisäksi mukana muodostamassa veri-aivoestettä aivoihin, koska tiivis liitos sulkee soluvälitilan siten, että yksikään aine ei pääse liitoksen ohi vaan niiden on kuljettava valvotusti solujen läpi. ==Rakenne== Tiiviin liitoksen (Zonula Occludens) solut ovat yhteydessä toisiinsa juostemaisilla rakenteilla, joita muodostavat transmembraaniproteiinit klaudiini ja okludiini sekä niihin tarttuvat valkuaisaineet ZO-1, ZO-2, ZO-3, 7H6 ja symplekiini. Okludiini oli ensimmäinen tiiviistä liitoksesta löydetty valkuaisaine, joka sisältää neljä solukalvon läpäisevää aluetta muodostaen kaksi silmukkaa soluvälitilaan.http://www.solunetti.fi/fi/histologia/ Okludiinin tuotannon lisääminen soluissa lisää tiiviiden liitosten määrää, jolloin solut ovat tiukemmin kiinni toisissaan. Samaan aikaan soluepiteelin sähköneristyskyky lisääntyy. Okludiini ei ole ainoa valkuaisaine, joka vastaa tiiviin liitoksen toiminnasta. Klaudiinilla on myös merkittävä osa tiiviin liitoksen muodostumisessa. Klaudiini muodostuu vähintään 20 geenistä. Sen rakenne poikkeaa okludiinin rakenteesta, vaikka kummassakin esiintyy neljä kalvon läpäisevää aluetta. Solukalvon ulkopuolelle jäävät klaudiinin osat sitoutuvat keskenään sitoen vierekkäiset solut toisiinsa.http://www.uku.fi/anatomia/opetus/SOK09-10.pdfhttp://www.solunetti.fi/fi/solubiologia/solujen_valiset_liitokset/2/ ==Esiintyminen== Eniten tiiviitä liitoksia esiintyy korkeita ionigradientteja ylläpitävissä epiteeleissä, kuten munuaisten putkirakenteissa, joissa tapahtuu virtsan väkevöityminen. Tiiviitä liitoksia löytyy myös verisuonista, vaikka niiden ionigradientit ovat huomattavasti pienempiä.http://bonebiology.utu.fi/tilale/luennot/epiteeliluento181004.pdf ==Tehtävät== Tiiviit liitokset muodostavat vierekkäisten solujen välille läpäisyesteen, joka estää ionien, veden ja suurikokoisten molekyylien kulkua solujen välistä. Tiiviiden liitosten alueella vierekkäisten solujen solukalvot ovat tiiviisti yhdessä, jolloin niiden välistä ei pääse hallitsemattomasti ravintoaineita.http://www.helsinki.fi/farmasia/pharmbiol/Linkkimateriaalit/Biotiede/Soluadheesio2007.pdf ==Toiminnan häiriöt== Tiiviiden liitosten puutteellinen toiminta saattaa aiheuttaa läpäisyesteen toiminnan heikkenemistä, jolloin virukset, bakteerit ja allergeenit pääsevät helpommin elimistöön. Tiiviiden liitosten häiriintynyttä toimintaa on havaittu geenivirheistä aiheutuvissa sairauksissa, kuten perinnöllisessä kuuroudessa.http://domino.utu.fi/tiedotus/tiedotukset.nsf/0/deac824c9ad8a0efc225709f003d6bad?OpenDocument ==Katso myös== *Aukkoliitos *Desmosomi *Hemidesmosomi ==Lähteet== == Aiheesta muualla == Luokka:Solubiologia
Kraitit

Kraitit (Bungarus) on myrkkytarhakäärmeiden heimoon kuuluva käärmesuku, johon kuuluu 15 lajia. Kraitit elävät Etelä- ja Kaakkois-Aasiassa. == Ulkonäkö ja koko == Monella kraittilajilla on silmäänpistävä varoitusväritys. Varoitusvärejä on erilaisia, sinisiä tai mustia ja valkoisen poikkijuovaisia ja kelta-mustaraitaisia. Kraitit ovat noin 1–1,5 metriä pitkiä, vaikka kaksimetrisiäkin yksilöitä on tavattu. == Myrkky == Kaikki kraitit ovat myrkyllisiä, mutta kaikki lajit eivät ole ihmiselle vaarallisia. Kuten myrkkykäärmeet yleensäkin, ne eivät juuri koskaan ole aggressiivisia ja purevat ihmistä vain puolustautuakseen. Joidenkin lajien myrkky on kuitenkin hyvin voimakasta ja sisältää muun muassa alfa-bungarotoksiinia. Myrkyllisin laji on tavallinen kraitti (Bungarus fasciatus), ja sen varoitusväri on kaikista silmäänpistävin. Sen myrkky on niin vahvaa, että noin puolet pureman saaneista ihmisistä kuolee vastamyrkyn saamisesta huolimatta. == Elintavat == Kraitit elävät maassa ja liikkuvat pääosin öisin. Ne saalistavat lähinnä muita käärmeitä, mutta myös sammakoita, liskoja ja pieniä nisäkkäitä. == Lajit == Sukuun kuuluu 15 lajia: * Bungarus andamanensis * Bungarus bungaroides * Intiankraitti (Bungarus caeruleus) * Bungarus candidus * Bungarus ceylonicus * Kraitti (Bungarus fasciatus) * Bungarus flaviceps * Bungarus lividus * Bungarus magnimaculatus * Bungarus multicinctus * Bungarus niger * Bungarus persicus * Sindinkraitti (Bungarus sindanus) * Bungarus slowinskii * Bungarus walli == Lähteet == == Aiheesta muualla == * ITIS: Bungarus Luokka:Myrkkytarhakäärmeet
Mount Logan

Mount Logan on Kanadan korkein ja Pohjois-Amerikan toiseksi korkein vuori. Vuori nimettiin kanadalaisen geologin William Edmond Loganin mukaan. Se sijaitsee Kluanen kansallispuistossa, Yukonin territorion luoteisosassa, ja on osa Saint Eliasin vuoria. Mount Logan on 5 950 metriä korkea ja kasvaa yhä korkeutta laattatektoniikan vuoksi. Vuori on kuuluisa kylmistä olosuhteistaan: vuonna 1991 siellä mitattiin −77,5 celsiusasteen lämpötila. Huippua koettelevat usein rankat lumimyrskyt Alaskanvirran läheisyyden takia. == Valloitus == Mount Logan valloitettiin ensimmäisen kerran vuonna 1925, kun sen huipulle nousi A. H. MacCarthyn johtama joukko vuorikiipeilijöitä. MacCarthyn lisäksi seurueeseen kuuluivat H. F. Lambart, W. W. Foster, A. Carpe, H. S. Hall Jr., N. H. Read, R. M. Morgan ja A. Taylor. ==Katso myös== *Luettelo suurimmista prominensseista *Luettelo maiden korkeimmista kohdista == Lähteet == Luokka:Kanadan vuoret Luokka:Yukonin maantiede Luokka:Seulonnan keskeiset artikkelit
Lorik Cana

Lorik Cana (s. 27. kesäkuuta 1983 Pristina, Kosovo) on albanialainen jalkapalloilija. Hän pelasi ammattilaisena Ranskassa, Englannissa, Turkissa ja Italiassa. 186 senttimetriä pitkän Canan pelipaikka oli keskikenttäpelaaja ja hän pelasi rikkovaa roolia. Myös hänen isänsä Agim Cana oli tunnettu jalkapalloilija. Cana syntyi Kosovossa, mutta muutti jo lapsena Sveitsiin. Sveitsissä hän päätti seurata isänsä jalanjälkiä jalkapalloilijaksi, ja aloitti jalkapallon Lausanne Sportsin juniorijoukkueessa. Vuonna 2000 hän siirtyi Ranskaan, Paris Saint-Germainin joukkueeseen, jossa hän voitti Ranskan cupin vuonna 2004. Vuonna 2005 hän siirtyi Olympique de Marseilleen. Cana ehti Marseillessa pelatessaan olla joukkueensa kapteeninakin. Viimeisellä kaudellaan Marseilleissa pelatessaan joukkue sijoittui toiseksi Ranskan Ligue 1:ssä Girondins de Bordeaux'n jälkeen. 24\. heinäkuuta 2009 25-vuotias Cana siirtyi Englannin Valioliigan Sunderlandiin 5:n miljoonan punnan hinnalla. Canasta tuli Sunderlandin kolmas hankinta kesälle 2009. Hän teki joukkueen kanssa neljän vuoden mittaisen sopimuksen. Aikaisemmin kesällä huhut olivat Canaa viemässä suurempiin seuroihin kuin Sunderland. Sunderlandin päävalmentaja Steve Bruce oli iloinen joukkueen onnistuttua hankkimaan korkealle arvostettu pelaaja. 3\. heinäkuuta 2011 Cana siirtyi vaihtokaupassa Fernando Musleran kanssa Galatasaraysta Lazioon. Albanian maajoukkueessa Cana debytoi vuonna 2003 ja kuului pitkään joukkueen runkopelaajiin. Yhteensä hän pelasi 90 maaottelua ja teki niissä yhden maalin. Cana valittiin kaudella 2003–2004 maansa parhaaksi jalkapalloilijaksi. == Lähteet == == Aiheesta muualla == *Cana L'Equipen sivuilla Luokka:Albanialaiset jalkapalloilijat Luokka:Vuonna 1983 syntyneet Luokka:Elävät henkilöt
Fundamentalisti (näytelmä)

Fundamentalisti on Teatteri Jurkassa vuonna 2006 ensi-iltansa saanut Juha Jokelan käsikirjoittama näytelmä. Näytelmä on dialogi kahden uskontoon eri lailla suhtautuvan ihmisen, Heidin ja Markuksen välillä. Heidi edustaa näytelmässä fundamentalistin hahmoa. Markus on liberaalimpi pappi, joka ajattelee, että Raamattua tulisi tulkita symbolisesti eikä kirjaimellisesti. Kirjaimellisen ja symbolisen Raamatun tulkinnan ristiriita tuodaan esiin eksegetiikan kautta. Fundamentalistia on esitetty vuosina 2006–2010 yhdeksässä suomalaisessa ammattiteatterissa. Åbo Svenska Teater on esittänyt sitä ruotsiksi nimellä Fundamentalisten. ==Lähteet== == Aiheesta muualla == * Teatteri Jurkan kotisivut * Helsingin Sanomien kritiikki Luokka:Suomalaiset näytelmät
Migen Memelli

Migen Memelli (s. 25. huhtikuuta 1980) on albanialainen jalkapalloilija, joka edustaa Ruotsin Allsvenskanissa pelaavaa GAISia. Memellin pelipaikka on hyökkääjä. Memelli aloitti ammattilaisuransa vuonna 1999 Skënderbeu Korçën joukkueessa. Hän on edustanut kotimaassaan myös Teuta Durrësia (2001–2003), KS Elbasania (2003–2004, 2005) ja Lacia (2004). Hän on pelannut yhteensä 140 ottelua ja tehnyt 45 maalia kotimaansa liigassa. Kaudella 2006 hän pelasi ensi kertaa ulkomailla, norjalaisessa SK Brannissa. Memelli ei onnistunut vakiinnuttamaan paikkaansa bergeniläisseurassa ja pelasi kauden aikana vain 19 ottelua tehden yhden maalin. Kauden jälkeen hän siirtyi göteborgilaisseura GAISiin. Luokka:Albanialaiset jalkapalloilijat Luokka:Vuonna 1980 syntyneet Luokka:Elävät henkilöt
Ervin Skela

Ervin Skela (s. 17. marraskuuta 1976 Vlorë, Albania) on albanialainen jalkapalloilija, joka edustaa Italian Serie A:ssa pelaavaa Ascoli Calciota. Uransa alussa Skela edusti kotimaassaan Flamurtaria ja SK Tiranaa. Vuonna 1997 hän siirtyi Saksaan, Union Berliniin, jossa hän pelasi vuoteen 1999 asti. Tuolloin Skela siirtyi yhdeksi kaudeksi FC Chemnitzeriin. Seuraavina vuosina hän jatkoi saksalaisseuroissa kiertämistä edustaen SV Waldhof Mannheimia, Eintracht Frankfurtia ja DSC Arminia Bielefeldiä. Kaudeksi 2005/2006 Skela siirtyi Bundesligaan 1. FC Kaiserslauternin kokoonpanoon ja sieltä kauden päätyttyä nykyiseen joukkueeseensa. Vuonna 2000 Albanian maajoukkueessa debytoinut Skela on pelannut 22 maaottelua ja tehnyt niissä viisi maalia. ==Aiheesta muualla== *fussballdaten.de Luokka:Albanialaiset jalkapalloilijat Luokka:Vuonna 1976 syntyneet Luokka:Elävät henkilöt
Mount Whitney

Mount Whitney on Sierra Nevadan vuorijonossa, Kaliforniassa, Yhdysvalloissa, sijaitseva vuori. Se on Yhdysvaltojen korkein vuori Alaskan ulkopuolella. Vuori nimettiin yhdysvaltalaisen geologin, Josiah Whitneyn, mukaan. Ensimmäisenä vuoren valloittivat kalifornialaiset kalastajat Charles Begole, A. H. Johnson ja John Lucas vuonna 1873. ==Katso myös== *Luettelo suurimmista prominensseista == Lähteet == == Aiheesta muualla == Luokka:Kalifornian vuoret Luokka:Seulonnan keskeiset artikkelit
Igli Tare

thumb|Igli Tare Igli Tare (s. 25. heinäkuuta 1973 Vlorë, Albania) on albanialainen entinen jalkapalloilija. Taren pelipaikka oli hyökkääjä. ==Ura== Taren ammattilaisura alkoi vuonna 1993 KF Partizanissa. Jo yhden kotimaassa pelatun ammattilaiskauden jälkeen hän siirtyi Saksaan, jossa hän pelasi seitsemän kauden ajan, vuodet 1994-2001, edustaen SV Waldhof Mannheimia, SV Südwest Ludwigshafenia, Karlsruhea, Fortuna Düsseldorfia ja 1.FC Kaiserslauternia. Vuonna 2001 Tare muutti Italiaan, jossa kaksi ensimmäistä kautta kuluivat Brescia Calcion riveissä ja kaksi seuraavaa Bolognassa. Laziota hän on edusti vuosina 2005–2008. Tare on kuulunut jo vuosien ajan Albanian maajoukkueen vakiomiehistöön, ja hän onkin todennäköisesti joukkueen tunnetuin pelaaja. Luokka:Albanialaiset jalkapalloilijat Luokka:Vuonna 1973 syntyneet Luokka:Elävät henkilöt
Fadil Vokrri

Fadil Vokkri (23. kesäkuuta 1960 Sfeçël, Jugoslavia – 9. kesäkuuta 2018 Pristina, KosovoKosovo : Fadil Vokrri, artisan de la reconnaissance de son pays par l'UEFA et la FIFA, est mort à 57 ans ) oli kosovolainen jalkapalloilija ja Kosovon jalkapalloliiton puheenjohtaja. Vokrrin aktiiviura jalkapalloilijana sijoittui 1980-luvulle ja 1990-luvun alkuun. Hän edusti urallaan muun muassa serbialaista Partizan Belgradia ja turkkilaista Fenerbahçea. Jugoslavian maajoukkueessa hän pelasi 12 ottelua ja teki 6 maalia. Pelaajauran päätyttyä Vokkri muutti Ranskaan, jossa hän toimi jalkapallovalmentajana. Hän toimi FC Prištinan ja Kosovon jalkapalloliiton puheenjohtajana. == Lähteet == Luokka:Kosovolaiset jalkapalloilijat Luokka:Jugoslavialaiset jalkapalloilijat Luokka:Jugoslavialaiset jalkapallovalmentajat Luokka:Vuonna 1960 syntyneet Luokka:Vuonna 2018 kuolleet
Erjon Bogdani

Erjon Bogdani (s. 14. huhtikuuta 1977 Tirana) on albanialainen, 191 senttimetriä pitkä jalkapalloilija, joka pelasi yli kymmenen vuotta Italiassa. Bogdani oli pelipaikaltaan hyökkääjä. Hän on eniten Albanian maajoukkueessa maaleja tehnyt pelaaja. Bogdani aloitti ammattilaisuransa kotimaassaan vuonna 1994 KF Partizanissa, jossa hän pelasi vajaat neljä vuotta. Hän voitti Albanian cupin vuonna 1997. Hän pelasi puoli vuotta Turkissa Gençlerbirliğin joukkueessa ja 1,5 vuotta Kroatian NK Zagrebissa ennen siirtymistään Italiaan vuoden 2000 alussa. Hän edusti Italiassa Regginaa 2000–2003, Salernitanaa lainasopimuksella 2003–2004, Hellas Veronaa lainasopimuksella 2004–2005, Sienaa kesästä 2005 vuoden 2006 loppuun, Chievo Veronaa tammikuusta 2007 kesään 2010, välillä Livornoa lainasopimuksella kauden 2007–2008, Cesenaa kesästä 2010 tammikuuhun 2012 ja lopuksi uudelleen Sienaa kesään 2013 saakka. Bogdani pelasi Italian Serie A:ssa 253 ottelua, joissa hän teki 41 maalia, ja Serie B:ssä 106 ottelua, joissa hän teki 32 maalia. Hänen parhaat kausittaiset maalimääränsä olivat kahdeksan maalia Serie B:ssä Salernitanalle kaudella 2003–2004, 17 maalia Serie B:ssä Hellas Veronalle kaudella 2004–2005, 11 maalia Serie A:ssa Sienalle kaudella 2005–2006 ja kahdeksan maalia Serie A:ssa Cesenalle kaudella 2010–2011. Hän teki Serie A:ssa tammikuussa 2006 kolme maalia eli hattutempun Palermoa vastaan Sienan voittaessa vierasottelunsa maalein 1–3. Bogdani pelasi Albanian maajoukkueessa 75 ottelua ja teki niissä 18 maalia. Hän pelasi ensimmäisen maaottelunsa huhtikuussa 1996 ja viimeisen maaliskuussa 2013. Hän teki 23 MM-karsintaottelussa kahdeksan maalia ja 25 EM- karsintaottelussa kolme maalia. Kahden maalin otteluita olivat marraskuussa 2000 pelattu ystävyysottelu Maltaa vastaan ja lokakuussa 2005 pelattu, tasapeliin 2–2 päättynyt MM-karsintaottelu kotijoukkue Ukrainaa vastaan. == Lähteet == Luokka:Albanialaiset jalkapalloilijat Luokka:Vuonna 1977 syntyneet Luokka:Elävät henkilöt
USS Cyclops

USS Cyclops (runkonumero AC-4) oli Yhdysvaltain laivaston Proteus-luokan hiilenkuljetusalus ensimmäisessä maailmansodassa. == Valmistus == Alus tilattiin William Cramp and Sonsin telakalta Philadelphiasta Pennsylvaniasta. Alus laskettiin vesille 7. toukokuuta 1910 ja se otettiin palvelukseen vielä samana vuonna 7. marraskuuta ensimmäisenä päällikkönään George W. Worley.DANFS - USS Cyclops == Palvelus == Hiililaiva liitettiin palvelukseen otettaessa Yhdysvaltain Atlantin laivaston tukilaivastoon ja se huolsi toukokuusta heinäkuuhun 1911Itämerellä toisen viirikön aluksia. Palattuaan Norfolkin laivastotukikohtaan Virginiaan se huolsi laivastoa Yhdysvaltain itärannikolla Newportista Karibialle. Meksikon vuosien 1914 ja 1915 sisäisten levottomuuksien aikana laiva toimitti hiiliä alueella partioiville aluksille ja sai kiitokset työstään pakolaisten auttamisesta Tampicosta New Orleansiin. Yhdysvaltojen liittyessä ensimmäiseen maailmansotaan Cyclops palasi palvelukseen 1. toukokuuta 1917 päällikkönään G. W. Worley. Alus liittyi kesäkuussa 1917 St. Nazaireen matkanneeseen saattueeseen. Alus palasi Ranskasta Yhdysvaltain itärannikolle heinäkuussa. Laiva palveli itärannikolla lukuun ottamatta purjehduksia Halifaxiin, kunnes se liitettiin 9. tammikuuta 1918 Laivaston merentakaisten alueiden kuljetusosastoon. Se lähti Brasilian vesille huoltamaan brittialusten polttoainekuljetuksia. === Katoaminen === Cyclops lähti Rio de Janeiron satamasta 16. helmikuuta 1918 ja katosi jälkiä jättämättä käytyään Barbadoksella 3-4. maaliskuuta. Laivan mukana katosi 306 miehistön jäsentä ja matkustajaa. Tapausta pidetään yhä ratkaisemattomana ja jotkut uskovat Bermudan kolmion olevan syypää katoamiseen. Lawrence Kusche tutki mysteeriä vuonna 1975 julkaistussa kirjassaan The Bermuda Triangle Mystery Solved. Hän sai selville, että eräs sukeltaja raportoi vuonna 1968 löytämästään vanhan laivan hylystä noin sadan metrin syvyydestä Norfolkin edustalla. Norfolk on kaukana Bermudan kolmion ulkopuolella. Sukeltajalle näytettiin myöhemmin valokuvia Cyclopsista, jolloin tämä oli vakuuttunut, että laiva oli sama kuin se, jonka hän oli nähnyt merenpohjassa. Alueella suoritetuissa jatkotutkimuksissa ei löydetty mitään ja täten laivan katoamisen syyt ja hylyn sijainti ovat yhä tuntemattomia. == Mediassa == Alus esiintyy osana Clive Cusslerin vuoden 1986 seikkailuromaanin Kyklooppi taustatarinaa. Kirjassa alukseen lastattiin sen viimeiselle matkalle ennen lähtöä Rio de Janeirosta valtava kullasta ja jalokivistä tehty jumalpatsas, jota kirjassa etsitään. == Lähteet == Luokka:Yhdysvaltain laivaston apualukset Luokka:Vuoden 1918 onnettomuudet
Ogg

Ogg on avoimen standardin multimediasäiliötiedostomuoto. Sitä ylläpitää Xiph.org-säätiö. Sen ehkä yleisin käyttötapa on musiikin pakkaaminen yhdessä häviöllisen koodekin Vorbisin kanssa, mistä käytetään nimitystä Ogg Vorbis. Ogg-tiedosto ei ole rajoittunut vain Vorbis-dataan, vaan voi sisältää muun muassa FLAC- ja Speex-koodekeilla pakattua ääntä tai Theora-koodekilla pakattua kuvaa. == Ogg-koodekit == Ogg on säiliötiedostomuoto, joten varsinainen datan pakkaus tehdään erillisillä koodekeilla ja pakattu data tallennetaan ogg-tiedostoon. Ogg-tiedostossa voidaan käyttää lukuisilla eri koodekeilla pakattuja tiedostoja kuten MPEG-4, Dirac, MP3 jne. Ogg on kuitenkin suunniteltu seuraavien koodekeiden kanssa käytettäväksi: * äänikoodekit ** häviöllinen pakkaus *** Speex: tarkoitettu matalille bittivirroille(~8-32 kbit/s/kanava), tarkoitettu erityisesti puheen pakkaamiseen *** Vorbis: tarkoitettu keskitason ja korkeille vaihteleville bittivirroille (~16-500 kbit/s/kanava), yleiseen äänen pakkaamiseen *** Opus: vuonna 2012 julkaistu, kehittyneempi, Vorbis ja Speex-formaatien korvaaja. ** häviötön pakkaus *** FLAC: korkean erotusasteen äänidatalle * tekstikoodekit ** Ogg Writ: suunniteltu tekstitysten ja muiden kuvatekstien pakkaamiseen ** CMML: teksti/sovellus koodekki ajastetun metadatan, otsikoiden ja muotoilun käsittelyyn * Videokoodekit ** Theora: tarkoitettu MPEG-4:n eri muotojen kanssa kilpailevaksi formaatiksi ** Tarkin: kokeellinen koodekki, joka laitettiin hautumaan helmikuussa 2000 ** Dirac: kehitteillä oleva internetissä siirrettävään videoon tarkoitettu koodekki, Schrödinger-projekti ** OggUVS: kehitteillä oleva koodekki pakkaamattomalle videolle * muut ** Annodex: CSIRO:n kehittämä joukko standardeja muistiinpanojen, hakemistojen yms. metadatan merkitsemiseen mediaan == Käyttö == HTML5-standardissa suositeltiin`` ja `` elementtien formaateiksi suositeltiin Ogg-formaatteja Vorbista ja Theoraa, mutta suositus poistettiinhttp://lists.whatwg.org/pipermail/whatwg- whatwg.org/2007-December/013135.html Applen http://lists.whatwg.org/htdig.cgi/whatwg-whatwg.org/2007-March/010392.html ja Nokian http://www.w3.org/2007/08/video/positions/Nokia.pdf vastustuksesta. Selainvalmistajista Opera Software ja Mozilla ovat kannattaneet Ogg- formaattien sisällyttämistä HTML-standardiin.PC World - Mozilla, Opera Want to Make Video on the Web Easier Opera release on Labs - Opera Developer Community Nämä ovatkin sisällyttäneet selaimiinsa suoran tuen näille formaateille. ==Katso myös== *OGM, Xiph.org-säätiön säiliömuoto multimedialle. ==Lähteet== ==Aiheesta muualla== *Xiph.org Luokka:TiedostomuodotLuokka:Äänitiedostomuodot
Mehdi Mahdavikia

Mehdi Mahdavikia (persiaksi مهدی مهدوی‌کیا) (s. 24. heinäkuuta 1977 Teheran, Iran) on iranilainen jalkapalloilija, joka edustaa saksalaisseura Eintracht Frankfurtia. Hänen pelipaikkansa on keskikenttäpelaaja. Vuoden 2003 Aasian parhaaksi pelaajaksi valittu Mahdavikia aloitti uransa Bank Melli FC:n joukkueessa ja siirtyi sen jälkeen Persepolis FC:n joukkueeseen. Vuoden 1998 MM-kisojen parhaaksi iranilaiseksi pelaajaksi valittu Mahdavikia pelasi saksalaisseura VfL Bochumissa 1998–1999. Hän aloitti Hamburger SV:ssä 1999, ja hänet on valittu seuran vuoden pelaajaksi vuosina 2003 ja 2004. Mahdavikia on pelannut Iranin maajoukkueessa yli sata ottelua ja tehnyt niissä 13 maalia. == Lähteet == Luokka:Iranilaiset jalkapalloilijat Luokka:Vuonna 1977 syntyneet Luokka:Elävät henkilöt
Albanian jalkapallomaajoukkue

Albanian jalkapallomaajoukkue on Albanian jalkapalloliiton alaisuudessa toimiva jalkapallomaajoukkue, joka edustaa Albaniaa kansainvälisissä maajoukkuekilpailuissa. Joukkue selviytyi ensimmäisen kerran jalkapallon arvoturnaukseen, kun se selvitti tiensä vuoden 2016 EM-kilpailuihin. Se karsiutui kisoista alkulohkon jälkeen hävittyään Sveitsille ja Ranskalle ja voitettuaan Romanian. Seuraavan kerran Albania pelasi EM-kilpailuissa vuonna 2024, jolloin se jäi alkulohkossaan viimeiseksi hävittyään Italialle ja Espanjalle sekä pelattuaan tasan Kroatian kanssa. == Joukkue == EM-kilpailujen 2020 karsinnoissa pelanneet pelaajat. Päivitetty 11. kesäkuuta 2019 pelatun Moldova-ottelun jälkeen. Seuratilanteet päivitetty 22. elokuuta 2019. Maalivahdit: * Etrit Berisha (SPAL) Puolustajat: * Naser Aliji (vapaa pelaaja) * Iván Balliu (Almería) * Kastriot Dermaku (Parma) * Elseid Hysaj (Napoli) * Ardian Ismajli (Hajduk Split) * Mërgim Mavraj (Greuther Fürth) * Frédéric Veseli (Empoli) * Berat Xhimshiti (Atalanta) Keskikenttäpelaajat: * Amir Abrashi (Freiburg) * Migjen Basha (Aris) * Eros Grezda (Rangers) * Ergys Kaçe (PAOK) * Ermir Lenjani (Sion) * Ledian Memushaj (Pescara) * Emanuele Ndoj (Brescia) * Kristi Qose (Ružomberok) * Ylber Ramadani (Vejle) * Odise Roshi (Ahmat Groznyi) * Taulant Xhaka (Basel) Hyökkääjät: * Bekim Balaj (Sturm Graz) * Sokol Çikalleshi (Akhisarspor) * Armando Sadiku (Levante) * Myrto Uzuni (Lokomotiva) == Henkilökohtaisia tilastoja == === Eniten otteluita === :Päivitetty 21.8.2019. Pelaaja Vuodet Ottelut (maalit) Lorik Cana 2003–2016 93 (1) Altin Lala 1998–2011 78 (3) Klodian Duro 2000–2011 77 (4) Ervin Skela 2000–2011 75 (13) Erjon Bogdani 1996–2013 74 (18) Ansi Agolli 2005–2017 73 (3) Foto Strakosha 1990–2005 73 (0) Andi Lila 2007– 70 (0) Igli Tare 1997–2007 68 (10) Alban Bushi 1995–2007 67 (14) Altin Haxhi 1995–2009 67 (3) Armend Dallku 2005–2013 64 (1) Altin Rraklli 1992–2005 63 (11) Rudi Vata 1990–2001 59 (5) === Eniten maaleja === Pelaaja Vuodet Maalit (ottelut) Alban Bushi 1995- 14 (59) Altin Rraklli 1992- 11 (63) Sokol Kushta 1987-1996 10 (31) Igli Tare 1997- 9 (63) Ardian Aliaj 2002- 8 (25) Erjon Bogdani 1996- 7 (29) Loro Borici 1946-1958 6 (23) Bledar Kola 1994- 6 (39) Ervin Skela 2000- 6 (38) Ilir Pernaska 1971-1981 5 (15) Rudi Vata 1990-2001 5 (59) == Entisiä valmentajia == * Otto Barić (2006–2007) * Slavko Kovačić (2007, väliaikainen) * Arie Haan (2008–2009) * Josip Kuže (2009–2011) * Džemal Mustedanagić (2011, väliaikainen) * Gianni De Biasi (2012–2017) * Christian Panucci (2017–2019) * Ervin Bulku (2019, väliaikainen) * Edoardo Reja (2019–2022) == Lähteet == Luokka:Albanian jalkapallo Luokka:Jalkapallomaajoukkueet
Todistettavasti syyllinen

Todistettavasti syyllinen (Cold Case) on Meredith Stiehmin luoma yhdysvaltalainen televisiosarja, jota esitettiin vuosina 2003–2010. Sarja keskittyy philadelphialaiseen poliisiyksikköön, joka pyrkii ratkomaan vanhoja rikoksia uusien todisteiden ilmaantuessa. Sarjassa käsitellään myös jonkin verran päähenkilöiden ihmissuhteita ja yksityiselämää. Todistettavasti syyllisen ensimmäinen tuotantokausi esitettiin Yhdysvalloissa 2003–2004, seitsemäs ja viimeinen 2009–2010. Suomessa sarjaa on esittänyt MTV3. == Rooleissa == == Jaksot == == Aiheesta muualla == *Sarjan virallinen kotisivu Luokka:2000-vuosikymmenen yhdysvaltalaiset draamasarjat Luokka:2000-vuosikymmenen yhdysvaltalaiset rikossarjat Luokka:2010-luvun yhdysvaltalaiset draamasarjat Luokka:2010-luvun yhdysvaltalaiset rikossarjat Luokka:CBS:n televisio-ohjelmat